KAIŠIADORIŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL PAVEDIMO ORGANIZUOTI, KOORDINUOTI IR VYKDYTI SAVANORIŠKĄ PROFILAKTINĮ TYRIMĄ KAIŠIADORIŲ RAJONO SAVIVALDYBĖS PASIRINKTOSE BENDROJO UGDYMO MOKYKLOSE

2021 m. gegužės 7 d. Nr. V1E-624

Kaišiadorys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, vykdydamas Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.2 papunktį, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. kovo 12 d. sprendimą Nr. V-513 „Dėl pavedimo organizuoti, koordinuoti ir vykdyti bandomąjį savanorišką profilaktinį tyrimą įstaigose“ (2021-05-04 Nr. V-1021 redakcija) (toliau – Operacijų vadovo sprendimas):

1. N u r o d a u nuo 2021 m. gegužės 10 d. Kaišiadorių rajono savivaldybės administracijos direktoriaus 2021 m. gegužės 5 d. įsakymu Nr. V1E- 613 „Dėl ugdymo pagal pagrindinio ugdymo programas organizavimo mišriu būdu Kaišiadorių rajono savivaldybės pasirinktose bendrojo ugdymo mokyklose“ atrinktose ugdymo įstaigose, vykdančiose pagrindinio ugdymo programą, organizuoti ir vykdyti savanorišką mokinių profilaktinį tyrimą greitaisiais SARS-CoV-2 antigeno testais, atliekamais mokykloje periodiškai kas 3–4 dienas.

2. P a s k i r i u viešąją įstaigą Žaslių pirminės sveikatos priežiūros centrą:

2.1. prireikus instruktuoti ir teikti konsultacijas Kaišiadorių r. Žaslių pagrindinėje mokykloje dėl antigeno testų atlikimo;

2.2. pagal poreikį organizuoti Žaslių pagrindinėje mokykloje infekuotų atliekų surinkimą ir šalinimą, vadovaujantis Lietuvos higienos normos HN 66:2013 „Medicininių atliekų tvarkymo saugos reikalavimai“, patvirtintos Lietuvos Respublikos sveikatos apsaugos ministro 2013 m. liepos 18 d. įsakymu Nr. V-706, reikalavimais.

3. P a s k i r i u Kaišiadorių rajono savivaldybės administracijos Bendrojo skyriaus specialistę Skaistę Kalvinskaitę būti atsakingą už greitųjų SARS-CoV-2 antigeno testų užsakymą iš Nacionalinės visuomenės sveikatos priežiūros laboratorijos ir panaudojimo kontrolę.

4. P a v e d u šio įsakymo vykdymo kontrolę Danguolei Miliauskaitei, Kaišiadorių rajono savivaldybės administracijos savivaldybės gydytojai.

5. N u s t a t a u, kad šis įsakymas įsigalioja 2021 m. gegužės 10 d.

Administracijos direktorius pavaduotojas,

atliekantis Administracijos direktoriaus pareigas Voldemaras Maziliauskas